Document ID: 32005R1711

KOMISIJAS REGULA (EK) Nr. 1711/2005
(2005. gada 19. oktobris),
ar ko nosaka olīvu un eļļas guvumu 2004./2005. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1), un jo īpaši tās 5. panta 11. punktu,
ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz palīdzības piešķiršanu par olīveļļas ražošanu un palīdzību olīveļļas ražotāju organizācijām (2), un jo īpaši tās 19. panta otrās daļas pirmo ievilkumu,
tā kā:
(1)
Regulas (EEK) Nr. 2261/84 18. pantā paredzēts, ka Regulas Nr. 136/66/EEK 5. panta 7. punktā minētā olīvu raža un eļļas guvums jānosaka attiecībā uz viendabīgām ražošanas zonām, pamatojoties uz datiem, ko iesniedz ražotājas dalībvalstis. Ražošanas zonas ir noteiktas Komisijas Regulā (EK) Nr. 2138/97 (3). Ņemot vērā saņemtos datus, jānosaka šis ieguvums.
(2)
6. pantā Komisijas 1998. gada 30. oktobra Regulā (EK) Nr. 2366/98, kas satur noteikumus par palīdzības kārtības piemērošanu olīveļļas ražošanā tirdzniecības kampaņām no 1998./1999. līdz 2004./2005. gadam (4), paredzēta guvuma novērtēšanas metode viendabīgajās zonās, ņemot vērā kopējos rezultātus, kas iegūti statistiski, pamatojoties uz paraugiem plašāku reģionālo zonu līmenī.
(3)
Attiecībā uz Franciju, ņemot vērā tās mēreno produkcijas līmeni, statistiskie rezultāti tiek iegūti vienā reģionālā zonā, pamatojoties uz nelielu paraugu, kas neļauj iegūt pietiekami precīzus datus valsts līmenī. Viendabīgo ražošanas zonu guvumu pielāgošana saskaņā ar statistikas rezultātiem, kā tas paredzēts Regulas (EK) Nr. 2366/98 6. pantā, rada klaji neatbilstošu vērtību 2004./2005. gada tirdzniecības gadam. Tātad ir jānosaka guvumus Francijas viendabīgajām zonām, nepiemērojot attiecīgo pielāgošanu.
(4)
Šajā regulā paredzētie pasākumi ir saskaņā ar Eļļas un tauku pārvaldības komiteju,
IR PIEŅĒMUSI ŠO REGULU.
1. pants
Pielikumā noteikts olīvu un eļļas ieguvums 2004./2005. tirdzniecības gadam.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2004. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. oktobrī

Labels: 17
6